Vienošanās Pielikums Nr.3: Preču pasūtījumu veikšanas kārtība

Izpildītāji – Pretendenti, kuri iepirkuma procedūras rezultātā ieguvuši Vispārīgās Vienošanās slēgšanas tiesības.
Pasūtītājs – Sabiedrisko pakalpojumu sniedzējs.

Vienošanās Pielikums Nr.3.1: Preču pasūtījumu veikšanas kārtība KTA standarta komplektācijai 

1. Kompakto transformatoru apakšstaciju (KTA) standarta komplektācija - Pasūtītāja tehniskajām prasībām atbilstošs KTA korpuss, kas komplektēts ar komplektējošiem elementiem, kas iekļauti attiecīgās daļas komplektējošo elementu sarakstā, neatkarīgi no komplektējošo elementu skaita.
2. Vienošanās darbības laikā tiek veiktas slēgtas cenu aptaujas – pieprasījumi iesniegt komercpiedāvājumus, izmantojot Latvenergo Elektronisko iepirkumu sistēmu (turpmāk – Latvenergo EIS, https://eis2.latvenergo.lv/users/sign_in). Uzaicināti iesniegt komercpiedāvājumus tiek visi iepirkuma attiecīgās daļas rezultātā vispārīgo vienošanos noslēgušie dalībnieki (Izpildītāji). Pasūtītāja pilnvarota persona Latvenergo EIS nosūta Izpildītājam uzaicinājumu iesniegt komercpiedāvājumu nākamo 6 (sešu) mēnešu Pasūtījumiem.  
3. Cenu aptaujas un Pasūtījumu laika grafiks Vispārīgās Vienošanās darbības laikā:


4. Izpildītājs Pasūtītāja noteiktajā termiņā, kas tiek noteikts ne garāks par 5 (piecām) darba dienām, Latvenergo EIS iesniedz komercpiedāvājumu. Izpildītājs var lūgt pagarināt komercpiedāvājuma iesniegšanas termiņu. Ja Pasūtītājs piekrīt komercpiedāvājuma iesniegšanas termiņa pagarinājumam, tas tiek paziņots caur Latvenergo EIS. Pasūtītājam ir tiesības nepiekrist komercpiedāvājuma iesniegšanas termiņa pagarinājumam.
5. Līguma slēgšanas tiesības ieguvušajiem Izpildītājiem, kuri ir kvalificējušies attiecīgajās iepirkuma priekšmeta daļās, komercpiedāvājuma iesniegšana ir obligāta. Ja komercpiedāvājums netiek iesniegts, Pasūtītajam ir tiesības neuzaicināt Izpildītāju iesniegt nākamo 1(vienu) komercpiedāvājuma pasūtījumu par (KTA) standarta komplektācija.
6. Pasūtītājs visus piedāvājumus atver tikai pēc noteiktā komercpiedāvājumu iesniegšanas termiņa beigām.
7. Pasūtītājam ir tiesības atkārtoti uzaicināt Izpildītājus iesniegt savus komercpiedāvājumus, ja neviens no Izpildītājiem nav iesniedzis savu piedāvājumu Vienošanās noteiktajā kārtībā.
8. Ja attiecīgajā iepirkuma priekšmeta daļā netiek saņemts neviens komercpiedāvājums, tad Pasūtītājs ir tiesīgs veikt pasūtījumus atbilstoši (KTA) nestandarta komplektācijas pasūtīšanas kārtībai.
9. Izpildītājs, kurš iesniedzis komercpiedāvājuma prasībām atbilstošu saimnieciski visizdevīgāko (lētāko) piedāvājumu, iegūst pasūtījumu izpildes tiesības nākamajiem 6 (sešiem) mēnešiem (1.janvāris – 30.jūnijs vai 1.jūlijs – 31.decembris) vai līdz Vienošanās termiņa beigām. Izpildītājs iesniedzot komercpiedāvājumu, apliecina, ka var izpildīt pasūtījumu noteiktajā termiņā un apjomā. Izpildītāji, kuri nebūs laikus iesnieguši vai būs iesnieguši prasībām neatbilstošus komercpiedāvājumus, var tikt noraidīti.
10. Komercpiedāvājuma cenām ir jābūt spēkā visiem pasūtījumiem, kas veikti nākamajos 6 (sešos) mēnešos (1.janvāris – 30.jūnijs vai 1.jūlijs – 31.decembris). Maksimālais komercpiedāvājuma derīguma termiņš ir 210 kalendārās dienas. Nepieciešamības gadījumā Pasūtītājs var noteikt īsāku komercpiedāvājuma derīguma termiņu.
11. Ne vēlāk kā 2 (divu) darba dienu laikā pēc lēmuma pieņemšanas par cenu aptaujas rezultātiem Pasūtītājs vienlaikus informēs visus Izpildītājus.
12. Informācijas aprite par veiktajiem pasūtījumiem, to apstiprināšanu un plānotajām piegādēm tiek veikta interneta vietnē – piegādātāju portālā "Oracle iSupplier ". 
13. Noslēdzamo līgumu (Vispārīgo vienošanos) ietvaros pasūtījumu veikšanas kārtība:
13.1. Pasūtītājs veic Pasūtījumu, kurā norādītas visas Pasūtījuma ietvaros veicamās materiālu piegādes. Pasūtījums tiek veikts Oracle iSupplier portālā. Katram no šiem materiālu pasūtījumiem (Purchase Order) tiek norādīti materiāli, konkrētā piegādes vieta un pasūtījuma(Purchase Order) izpildes termiņš, kad KTA ir jābūt gatavam izvešanai. Savstarpēji vienojoties, Izpildītājs var veikt materiālu pasūtījumu (Purchase Order) piegādi ātrāk. Pasūtījuma cenas tiek fiksētas cenu aptaujas ietvaros un netiek pārrēķinātas.
13.2. Pasūtījumā tiks norādīta šāda informācija: šīs Vienošanās numurs, Pasūtījuma numurs, cenu aptaujas numurs, Preču nosaukums un specifikācija, Preču mērvienība, daudzums, cena par vienu vienību, kopējā Pasūtījuma summa, izgatavošanas termiņš, piegādes vieta, Pasūtītāja pilnvarotie pārstāvji, kas ir atbildīgi par konkrētā Pasūtījuma saņemšanu piegādes vietā un ir tiesīgi parakstīt pieņemšanas-nodošanas aktu, un cita informācija, kas ir nepieciešama Pasūtījuma apstrādei un izpildei.
13.3. Pasūtītāja pilnvarotā persona aizpilda Pasūtījuma pieteikumu, norādot visu nepieciešamo informāciju, un nosūta to Izpildītājam elektroniskā formātā, izmantojot interneta vietni – piegādātāju portālu "Oracle iSupplier".
13.4. Pasūtījuma ietvaros piegāžu termiņš ir ne vairāk kā 60 kalendārās dienas. Nepieciešamības gadījumā Pasūtītājs var noteikt garāku Pasūtījuma piegādes termiņu.
13.5. Katrs no Līdzējiem apņemas uzskaitīt un uzglabāt visus noformētos Pasūtījumus visā šīs Vienošanās spēkā esamības termiņā.
14. Noslēdzamo līgumu (Vispārīgo vienošanos) ietvaros pasūtījumu izpildes kārtība:
14.1. Izpildot Pasūtījumu, Izpildītājs veic Preču izgatavošanu Pasūtījumā norādītajā termiņā un apjomā un piegādi uz Pasūtījumā norādīto adresi.
14.2. Par katras Preču vienības gatavību Izpildītājs informē Pasūtītāju elektroniski, nosūtot paziņojumu piegādātāju portālu "Oracle iSupplier", pievienojot paziņojumam katras Preču vienības elektroniskā formātā sagatavotu glabāšanas / uzstādīšanas / lietošanas instrukciju latviešu valodā un Preču pasi, kas ietver tehnisko dokumentāciju un Preču izcelsmes sertifikātus. No šīs dienas tiek uzskatīts, ka Prece ir saražota un sagatavota transportēšanai.
14.3. Pasūtītājs 9 (deviņu) darba dienu laikā pēc paziņojuma par gatavību saņemšanas vienojas ar Piegādātāju vai KTA uzstādīs 30 kalendāro dienu laikā vai arī vēlāk un būs nepieciešama KTA glabāšana.
14.4. Pasūtītāja pilnvarotie pārstāvji, vienojoties  ar  Izpildītāju, par  Preču saņemšanu norunātajā dienā un laikā. Preču izkraušanu no treilera un uzstādīšanu objektā nodrošina Pasūtītāja pilnvarotie pārstāvji.
14.5. Nepieciešamības gadījumā Pasūtītājs var lūgt Izpildītāju uzglabāt saražoto Preci Izpildītāja novietnē ar termiņu līdz 6 (sešiem) mēnešiem no paziņojuma par saražoto Preci. Kad Pasūtītājam kļūst zināms aktuālais Preču piegādes datums, Pasūtītājs informē Izpildītāju par nepieciešamību piegādāt Preci uz Pasūtītāja norādīto piegādes vietu. Pēc paziņojuma par Preces glabāšanas nepieciešamības saņemšanas, Izpildītājs izraksta Pasūtītājam avansa rēķinu par saražoto preci 100% (viens simts procenti) apmērā. Avansa rēķina apmaksas termiņš – 30 (trīsdesmit) kalendārās dienas pēc rēķina saņemšanas dienas. Pēc 6 (sešu) mēnešu termiņa beigām, ja Pasūtītājs nav informējis Izpildītāju par  nepieciešamību veikt Preces piegādi, Izpildītājs var turpināt glabāt Preci savā novietnē vai piegādā preci uz AS "Sadales tīkls" novietni. Glabāšanas termiņš stājas spēkā 10. darba dienā no paziņojuma par Preces gatavību saņemšanas.
14.6. Preces uzskatāmas par piegādātām un nodotām Pasūtītājam ar brīdi, kad Līdzēji (to pilnvaroti pārstāvji) parakstījuši attiecīgo Preču pieņemšanas-nodošanas aktu, kā arī Izpildītājs nodevis Pasūtītājam šī pielikuma 14.2.punktā minētos dokumentus, tomēr Pasūtītājam ir tiesības 14 (četrpadsmit) dienu laikā celt pretenzijas par Preču pieņemšanas laikā nekonstatētu Preču iztrūkumu, defektu un/vai transportēšanas laikā Precēm radītiem bojājumiem. Ja Pasūtītājs ir cēlis pretenzijas šajā punktā noteiktajā termiņā, Izpildītājam ir pienākums nekavējoties uz sava rēķina novērst iztrūkumu un/vai nomainīt bojātās Preces, kā arī maksāt Pasūtītājam līgumsodu saskaņā ar Vienošanās punktu par Preču piegādes nokavējumu.
15. Pasūtītājs, pieņemot Preces, izlases veidā ir tiesīgs pārbaudīt Preču atbilstību un kvalitāti. Ja kāda no Precēm neatbilst šīs Vienošanās un/vai Pasūtījuma noteikumiem vai Preces nav piegādātas Pasūtījumā noteiktajā apjomā, Pasūtītāja pilnvarots pārstāvis sagatavo defekta aktu, ko paraksta Līdzēju pilnvaroti pārstāvji. Turklāt šajā gadījumā Pasūtītājs ir tiesīgs nepieņemt un neapmaksāt Preces. Izpildītājs ne vēlāk kā 10 (desmit) darba dienu laikā, skaitot no nākamās dienas pēc defekta akta sastādīšanas dienas, novērš defekta aktā konstatētos trūkumus uz sava rēķina un maksā Pasūtītājam līgumsodu saskaņā ar Vienošanās vispārīgo noteikumu 4.3. un/vai 4.4. punktu par Preču piegādes nokavējumu. Gadījumā, ja Izpildītāja pilnvarotais pārstāvis atsakās parakstīt defekta aktu, to paraksta Pasūtītājs vienpusēji, un tas ir saistošs Izpildītājam.
16. Izpildītājs nodrošina, ka apmaksas dokuments – Preču pavadzīme vai rēķins, tiek sagatavots un parakstīts ar elektronisko parakstu, un preču pavadzīme tiek nosūtīta Pasūtītājam elektroniski uz ST_sagade@sadalestikls.lv kopā ar parakstītu Preču pieņemšanas-nodošanas aktu 1 (vienas) darba dienas laikā pēc piegādes. Gadījumā, ja Pasūtītājs ir veicis avansa maksājumu, pēc Pasūtījuma pilnīgas izpildes un attiecīgā Preču pieņemšanas-nodošanas akta abpusējas parakstīšanas Izpildītājs iesniedz Pasūtītājam attaisnojuma dokumentu (preču pavadzīmi), kurā norāda kopējo summu, saņemtās priekšapmaksas rēķina numuru un summu.
17. Ja Izpildītājs ir kavējis iepriekšējā pasūtījuma izpildi, tad Pasūtītājam ir tiesības Izpildītāju neuzaicināt iesniegt nākamo 1(vienu) komercpiedāvājuma pasūtījumu.

Vienošanās Pielikums Nr.3.2: Preču pasūtījumu veikšanas kārtība KTA nestandarta komplektācijai 

1. Kompakto transformatoru apakšstaciju (KTA) nestandarta komplektācija - Pasūtītāja tehniskajām prasībām atbilstošs KTA korpuss, kas atbilstoši Pasūtītāja prasībām īpaši modificēts vai komplektēts ar komplektējošiem elementiem, papildaprīkojumu, kas nav iekļauts attiecīgās daļas komplektējošo elementu sarakstā.
2. Vienošanās darbības laikā tiek veiktas slēgtas cenu aptaujas – pieprasījumi iesniegt komercpiedāvājumus, izmantojot Latvenergo Elektronisko iepirkumu sistēmu (turpmāk – Latvenergo EIS, https://eis2.latvenergo.lv/users/sign_in). Uzaicināti iesniegt komercpiedāvājumus tiek visi iepirkuma attiecīgās daļas rezultātā vispārīgo vienošanos noslēgušie dalībnieki (Izpildītāji). Pasūtītāja pilnvarota persona Latvenergo EIS nosūta Izpildītājam uzaicinājumu iesniegt komercpiedāvājumu konkrētam Pasūtījumam. Uzaicinājumā tiek norādīts:
2.1. Pasūtījuma apjoms pa pozīcijām;
2.2. Pasūtīto pozīciju tehniskā dokumentācija;
2.3. Pasūtījuma piegādes vieta;
2.4. Pasūtījuma izgatavošanas termiņš;
2.5. Piedāvājuma iesniegšanas termiņš;
2.6. Piedāvājuma derīguma termiņš;
2.7. cita informācija (ja nepieciešams), kuru Pasūtītājs uzskata par nepieciešamu
3. Izpildītājs Pasūtītāja noteiktajā termiņā, kas tiek noteikts ne garāks par 5 (piecām) darba dienām, Latvenergo EIS iesniedz komercpiedāvājumu. Izpildītājs var lūgt pagarināt komercpiedāvājuma iesniegšanas termiņu. Ja Pasūtītājs piekrīt komercpiedāvājuma iesniegšanas termiņa pagarinājumam, tas tiek paziņots caur Latvenergo EIS. Pasūtītājam ir tiesības nepiekrist komercpiedāvājuma iesniegšanas termiņa pagarinājumam.
4. Līguma slēgšanas tiesības ieguvušajiem Izpildītājiem, kuri ir kvalificējušies attiecīgajās iepirkuma priekšmeta daļās, komercpiedāvājuma iesniegšana ir obligāta. Ja komercpiedāvājums netiek iesniegts, Pasūtītajam ir tiesības neuzaicināt Izpildītāju iesniegt nākamo 1(vienu) komercpiedāvājuma pasūtījumu.
5. Pasūtītājs visus piedāvājumus atver tikai pēc noteiktā komercpiedāvājumu iesniegšanas termiņa beigām.
6. Pasūtītājam ir tiesības atkārtoti uzaicināt Izpildītājus iesniegt savus komercpiedāvājumus, ja neviens no Izpildītājiem nav iesniedzis savu piedāvājumu Vienošanās noteiktajā kārtībā.
7. Izpildītājs, kurš iesniedzis komercpiedāvājuma prasībām atbilstošu saimnieciski visizdevīgāko (lētāko) piedāvājumu, iegūst pasūtījuma tiesības. Izpildītājs iesniedzot komercpiedāvājumu, apliecina, ka var izpildīt pasūtījumu noteiktajā termiņā un apjomā. Izpildītāji, kuri nebūs laikus iesnieguši vai būs iesnieguši prasībām neatbilstošus komercpiedāvājumus, tiks noraidīti.
8. Komercpiedāvājuma cenām ir jābūt spēkā visam cenu aptaujas ietvaros izsludinātajam apjomam. Maksimālais komercpiedāvājuma derīguma termiņš ir 180 kalendārās dienas. Nepieciešamības gadījumā Pasūtītājs var noteikt īsāku komercpiedāvājuma derīguma termiņu.
9. Ne vēlāk kā 2 (divu) darba dienu laikā pēc lēmuma pieņemšanas par cenu aptaujas rezultātiem Pasūtītājs vienlaikus informēs visus Izpildītājus.
10. Informācijas aprite par veiktajiem pasūtījumiem, to apstiprināšanu un plānotajām piegādēm tiek veikta interneta vietnē – piegādātāju portālā "Oracle iSupplier ". 
11. Noslēdzamo līgumu (Vispārīgo vienošanos) ietvaros pasūtījumu veikšanas kārtība:
11.1. Pasūtītājs veic Pasūtījumu, kurā norādītas visas Pasūtījuma ietvaros veicamās materiālu piegādes. Pasūtījums tiek veikts Oracle iSupplier portālā. Katram no šiem materiālu pasūtījumiem (Purchase Order) tiek norādīti materiāli, konkrētā piegādes vieta un pasūtījuma(Purchase Order) izpildes termiņš, kad KTA ir jābūt gatavam izvešanai. Savstarpēji vienojoties, Izpildītājs var veikt materiālu pasūtījumu (Purchase Order) piegādi ātrāk. Pasūtījuma cenas tiek fiksētas cenu aptaujas ietvaros un netiek pārrēķinātas.
11.2. Pasūtījumā tiks norādīta šāda informācija: šīs Vienošanās numurs, Pasūtījuma numurs, cenu aptaujas numurs, Preču nosaukums un specifikācija, Preču mērvienība, daudzums, cena par vienu vienību, kopējā Pasūtījuma summa, izgatavošanas termiņš, piegādes vieta, Pasūtītāja pilnvarotie pārstāvji, kas ir atbildīgi par konkrētā Pasūtījuma saņemšanu piegādes vietā un ir tiesīgi parakstīt pieņemšanas-nodošanas aktu, un cita informācija, kas ir nepieciešama Pasūtījuma apstrādei un izpildei.
11.3. Pasūtītāja pilnvarotā persona aizpilda Pasūtījuma pieteikumu, norādot visu nepieciešamo informāciju, un nosūta to Izpildītājam elektroniskā formātā, izmantojot interneta vietni – piegādātāju portālu "Oracle iSupplier".
11.4. Pasūtījuma ietvaros piegāžu termiņš ir ne vairāk kā:
11.4.1. 15-16.daļai - korpusiem bez slēgiekārtām līdz 60 dienām, korpusiem ar slēgiekārtām līdz 260 dienām.
11.4.2. Nepieciešamības gadījumā Pasūtītājs var noteikt garāku Pasūtījuma piegādes termiņu.
11.5. Katrs no Līdzējiem apņemas uzskaitīt un uzglabāt visus noformētos Pasūtījumus visā šīs Vienošanās spēkā esamības termiņā.
12. Noslēdzamo līgumu (Vispārīgo vienošanos) ietvaros pasūtījumu izpildes kārtība:
12.1. Izpildot Pasūtījumu, Izpildītājs veic Preču izgatavošanu Pasūtījumā norādītajā termiņā un apjomā un piegādi uz Pasūtījumā norādīto adresi.
12.2. Par katras Preču vienības gatavību Izpildītājs informē Pasūtītāju elektroniski, nosūtot paziņojumu piegādātāju portālu "Oracle iSupplier", pievienojot paziņojumam katras Preču vienības elektroniskā formātā sagatavotu glabāšanas / uzstādīšanas / lietošanas instrukciju latviešu valodā un Preču pasi, kas ietver tehnisko dokumentāciju un Preču izcelsmes sertifikātus. No šīs dienas tiek uzskatīts, ka Prece ir saražota un sagatavota transportēšanai.
12.3. Pasūtītājs 9 (deviņu) darba dienu laikā pēc paziņojuma par gatavību saņemšanas vienojas ar Piegādātāju vai KTA uzstādīs 30 kalendāro dienu laikā vai arī vēlāk un būs nepieciešama KTA glabāšana.
12.4. Pasūtītāja pilnvarotie pārstāvji, vienojoties  ar  Izpildītāju, par  Preču saņemšanu norunātajā dienā un laikā. Preču izkraušanu no treilera un uzstādīšanu objektā nodrošina Pasūtītāja pilnvarotie pārstāvji.
12.5. Nepieciešamības gadījumā Pasūtītājs var lūgt Izpildītāju uzglabāt saražoto Preci Izpildītāja novietnē ar termiņu līdz 6 (sešiem) mēnešiem no paziņojuma par saražoto Preci. Kad Pasūtītājam kļūst zināms aktuālais Preču piegādes datums, Pasūtītājs informē Izpildītāju par nepieciešamību piegādāt Preci uz Pasūtītāja norādīto piegādes vietu. Pēc paziņojuma par Preces glabāšanas nepieciešamības saņemšanas, Izpildītājs izraksta Pasūtītājam avansa rēķinu par saražoto preci 100% (viens simts procenti) apmērā. Avansa rēķina apmaksas termiņš – 30 (trīsdesmit) kalendārās dienas pēc rēķina saņemšanas dienas. Pēc 6 (sešu) mēnešu termiņa beigām, ja Pasūtītājs nav informējis Izpildītāju par  nepieciešamību veikt Preces piegādi, Izpildītājs var turpināt glabāt Preci savā novietnē vai piegādā preci uz AS "Sadales tīkls" novietni. Glabāšanas termiņš stājas spēkā 10. darba dienā no paziņojuma par Preces gatavību saņemšanas.
12.6. Preces uzskatāmas par piegādātām un nodotām Pasūtītājam ar brīdi, kad Līdzēji (to pilnvaroti pārstāvji) parakstījuši attiecīgo Preču pieņemšanas-nodošanas aktu, kā arī Izpildītājs nodevis Pasūtītājam šī pielikuma 12.2.punktā minētos dokumentus, tomēr Pasūtītājam ir tiesības 14 (četrpadsmit) dienu laikā celt pretenzijas par Preču pieņemšanas laikā nekonstatētu Preču iztrūkumu, defektu un/vai transportēšanas laikā Precēm radītiem bojājumiem. Ja Pasūtītājs ir cēlis pretenzijas šajā punktā noteiktajā termiņā, Izpildītājam ir pienākums nekavējoties uz sava rēķina novērst iztrūkumu un/vai nomainīt bojātās Preces, kā arī maksāt Pasūtītājam līgumsodu saskaņā ar Vienošanās punktu par Preču piegādes nokavējumu.
13. Pasūtītājs, pieņemot Preces, izlases veidā ir tiesīgs pārbaudīt Preču atbilstību un kvalitāti. Ja kāda no Precēm neatbilst šīs Vienošanās un/vai Pasūtījuma noteikumiem vai Preces nav piegādātas Pasūtījumā noteiktajā apjomā, Pasūtītāja pilnvarots pārstāvis sagatavo defekta aktu, ko paraksta Līdzēju pilnvaroti pārstāvji. Turklāt šajā gadījumā Pasūtītājs ir tiesīgs nepieņemt un neapmaksāt Preces. Izpildītājs ne vēlāk kā 10 (desmit) darba dienu laikā, skaitot no nākamās dienas pēc defekta akta sastādīšanas dienas, novērš defekta aktā konstatētos trūkumus uz sava rēķina un maksā Pasūtītājam līgumsodu saskaņā ar Vienošanās vispārīgo noteikumu 4.3. un/vai 4.4. punktu par Preču piegādes nokavējumu. Gadījumā, ja Izpildītāja pilnvarotais pārstāvis atsakās parakstīt defekta aktu, to paraksta Pasūtītājs vienpusēji, un tas ir saistošs Izpildītājam.
14. Izpildītājs nodrošina, ka apmaksas dokuments – Preču pavadzīme vai rēķins, tiek sagatavots un parakstīts ar elektronisko parakstu, un preču pavadzīme tiek nosūtīta Pasūtītājam elektroniski uz ST_sagade@sadalestikls.lv kopā ar parakstītu Preču pieņemšanas-nodošanas aktu 1 (vienas) darba dienas laikā pēc piegādes. Gadījumā, ja Pasūtītājs ir veicis avansa maksājumu, pēc Pasūtījuma pilnīgas izpildes un attiecīgā Preču pieņemšanas-nodošanas akta abpusējas parakstīšanas Izpildītājs iesniedz Pasūtītājam attaisnojuma dokumentu (preču pavadzīmi), kurā norāda kopējo summu, saņemtās priekšapmaksas rēķina numuru un summu.
15. Ja Izpildītājs ir kavējis iepriekšējā pasūtījuma izpildi, tad Pasūtītājam ir tiesības Izpildītāju neuzaicināt iesniegt nākamo 1(vienu) komercpiedāvājuma pasūtījumu.

